CELEX: 32011R1112
Language: hu
Date: 2011-11-03 00:00:00
Title: A Bizottság 1112/2011/EU végrehajtási rendelete ( 2011. november 3. ) a 206/2010/EU rendelet II. mellékletének az egyes friss húsoknak az Európai Unióba való behozatalára engedéllyel rendelkező harmadik országok, területek vagy ezek részei jegyzékének Paraguayra vonatkozó bejegyzése tekintetében való módosításáról EGT-vonatkozású szöveg

4.11.2011   
            
            
               HU
            
            
               Az Európai Unió Hivatalos Lapja
            
            
               L 287/32
            
         A BIZOTTSÁG 1112/2011/EU VÉGREHAJTÁSI RENDELETE
   (2011. november 3.)
   a 206/2010/EU rendelet II. mellékletének az egyes friss húsoknak az Európai Unióba való behozatalára engedéllyel rendelkező harmadik országok, területek vagy ezek részei jegyzékének Paraguayra vonatkozó bejegyzése tekintetében való módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára és 8. cikke (1) bekezdésének első albekezdésére,
   mivel:
   
               (1)
            
            
               Az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról szóló, 2010. március 12-i 206/2010/EU bizottsági rendelet (2) meghatározza az emberi fogyasztásra szánt, patás állatokból és lófélékből származó friss hús egyes szállítmányainak az Unióba történő behozatalára vonatkozó állat-egészségügyi bizonyítványokkal kapcsolatos követelményeket. Előírja, hogy az ilyen szállítmányok behozatala csak abban az esetben engedélyezett, ha azok az említett rendelet II. mellékletének 1. részében felsorolt harmadik országokból, területekről vagy ezek részeiből érkeznek.
            
         
               (2)
            
            
               2011. szeptember 19-én Paraguay száj- és körömfájás felbukkanásáról értesítette az Állat-egészségügyi Világszervezetet (OIE). A betegség észlelése San Pedro megyében történt és a megbetegedés tényét laboratóriumi vizsgálat (ELISA és EITB) erősítette meg 2011. szeptember 18-án.
            
         
               (3)
            
            
               A 206/2010/EU rendelet II. mellékletének 1. része megállapítja, hogy a Paraguayból származó nyers szarvasmarhahús behozatala engedélyezett.
            
         
               (4)
            
            
               A száj- és körömfájás Unióba való behurcolásának veszélye és a Paraguay fertőzött területeinek elszigetelésére vonatkozó garanciák hiánya miatt a Paraguayból származó friss szarvasmarhahús Unióba való behozatala a továbbiakban nem engedélyezhető. A 206/2010/EU rendelet II. mellékletének 1. részében a Paraguayra vonatkozó bejegyzést ennek megfelelően módosítani kell.
            
         
               (5)
            
            
               Ezért a 206/2010/EU rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 206/2010/EU rendelet II. mellékletének 1. részében a Paraguayra vonatkozó bejegyzés helyébe a következő szöveg lép:
   
      
                  „PY – Paraguay
               
               
                  PY-0
               
               
                  Az egész ország
               
               
                  EQU
               
               
                   
               
               
                   
               
               
                   
               
               
                   
               
            
                  PY-1
               
               
                  Az ország egész területe, a külső határoktól kezdődő 15 km-es kijelölt, kiemelt felügyelet alá tartozó terület kivételével
               
               
                  BOV
               
               
                  A
               
               
                  1
               
               
                  2011. szeptember 18.
               
               
                  2008. augusztus 1.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 3-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 18., 2003.1.23., 11. o.
   
      (2)  HL L 73., 2010.3.20., 1. o.